WebSocket

WebSocket ialah sebuah protokol yang membenarkan komunikasi dwi-arah dalam satu sambungan TCP. Sambungan WebSocket dimulai menerusi persetujuan (handshake) antara pelanggan dan pelayan. Protokol ini menggunakan format yang serupa dengan HTTP supaya pelayan lama faham akan permintaan yang dipersembahkan kepadanya lantas mampu membalas dengan format yang difahami oleh pelanggannya.

Persetujuan protokol WebSocket
Protokol WebSocket dimulakan dengan persetujuan antara pelanggan dengan pelayan. Permintaan pelanggan dan balasan pelayan dalam persetujuan tersebut ditunjukkan di bawah.

Permintaan pelanggan:
GET /sesuatu HTTP/1.0
Host: pelayan.contoh.com
Upgrade: websocket
Sec-WebSocket-Key: x3JJHMbDL1EzLkh9GBhXDw==
Sec-WebSocket-Protocol: protokolku, protokolmu
Sec-WebSocket-Version: 13
Origin: http://contoh.com

Balasan pelayan:
HTTP/1.1 101 Switching Protocols
Upgrade: websocket
Connection: Upgrade
Access-Control-Allow-Origin: http://contoh.com
Sec-WebSocket-Accept: HSmrc0sMlYUkAGmm5OPpG2HaGWk=
Sec-WebSocket-Protocol: protokolku

Sama seperti HTTP, setiap pengepala dipisahkan dengan \r\n dan satu baris kosong perlu ditambah pada hujung pesanan. Sec-WebSocket-Accept dijanakan dengan menyambungkan Sec-WebSocket-Key yang diterima daripada pelanggan, dengan rentetan sakti 258EAFA5-E914-47DA-95CA-C5AB0DC85B11. Rentetan hasil penyambungan tadi kemudiannya dicincangkan dengan SHA-1 lalu dikodkan base64.

Kerangka WebSocket
Selepas persetujuan selesai, hubungan dwi-arah pun terbina. Dari sini, pelayan dan pelanggan masing-masing berkomunikasi antara satu sama lain menggunakan kerangka WebSocket samada kerangka teks atau perduaan. Format kerangka WebSocket adalah seperti berikut:
 Medan  Saiz (bit)  Maksud Fin  1  Menandakan samada pesanan ialah pesanan terakhir atau bukan. Bit-bit simpanan  3  Bit-bit yang tidak dunakan dan disimpan untuk masa hadapan. Sentiasa 0 melainkan jika digunakan oleh mana-mana sambungan (extension). Opkod  4 Memberi panduan kepada penerima pesanan tentang muatan data yang dibawa oleh kerangka.
 Nilai  Maksud 0x0  Kerangka lanjutan. 0x1  Kerangka teks. 0x2  Kerangka perduaan. 0x3-7  Disimpan untuk kegunaan lanjut bagi kerangka bukan kawalan. 0x8  Menandakan tutup sambungan. 0x9  Menandakan pong. 0xA  Menandakan ping. 0xB-0xF  Disimpan untuk kegunaan lanjut bagi kerangka kawalan. Bertopeng  1  Penanda samada muatan ditopengkan atau tidak. Biasanya sentiasa 1 bagi pesanan yang datang daripada pelanggan. Panjang muatan  7  Panjang muatan (dalam bait) oleh pesanan jika panjang kurang daripada 125 bait. 7+16  Jika nilai 7 bit pertama ialah 126, maka panjang muatan disimpan dalam 16 bit seterusnya. 7+64  Jika nilai 7 bit pertama ialah 127, maka panjang muatan disimpan dalam 64 bit seterusnya. Kunci penopeng  32  Setiap bait ialah kunci yang digunakan untuk menopengkan muatan. Data muatan  x + y  Data yang dibawa oleh pesanan. Data sambungan  x  Sentiasa 0 melainkan penggunaan sambungan (extension) telah dipersetujui. Data aplikasi  y  Bait-bait lebihan dalam kerangka ialah data aplikasi.

Algoritma penopengan adalah seperti berikut:
  muatan_bertopeng = ""
  bagi indeks dari 0 hingga panjang_muatan
      muatan_bertopeng += muatan[indeks] ^ topeng[indeks mod 4]
</pre>

Skema URI
Skema URI untuk prokol ini ada dua, iaitu ws:// (teks polos) dan wss:// (selamat).

Rujukan

Pautan luar
 Laman tentuan protokol.
Kategori:Protokol lapisan penggunaan
Kategori:Istilah Internet
Kategori:Pembangunan web